Врз основа на Законот за еднакви можности на жените и мажите, член 70 од Статутот на Општина Битола („Службен гласник на Општина Битола“бр.10/05, 17/08, 08/19, 14/20, 19/20 и 05/21) а во согласност со Стратегијата за родова еднаквост на Општина Битола 2021- 2026, Советот на Општина Битола на седницата одржана на ден 21.12.2023 година, донесе

П Р О Г Р А М А

за еднакви можности во Општина Битола

за 2024 година

 Прашањата за економската независност на жената, нејзиниот напредок во животот и кариерата и уривањето на стереотипите, се клучни моменти околу кои може да се концентрира борбата за родова еднаквост, што мора да се направи не во натпревар, туку во заедничко партнерство помеѓу жените и мажите. Непобитен факт е дека мажите и жените се различни едни од други и меѓу нив постојат природни, биолошки разлики кои не можат да се надминат. Но, разликите кои ги наметнало општеството, стереотипите и општоприфатените родово - дискриминирачки модели, се тие што можат и треба да се намалат, изедначат, надминат.

Комисијата за еднакви можности на жените и мажите, функционира како постојано работно тело на Советот на Општина Битола (во понатамошниот текст КEM).

Комисијата за еднакви можности на жените и мажите е формирана со цел да го промовира родовиот концепт на локално ниво и да го имплементира Законот за еднакви можности на жените и мажите.

Програмата за активности од областа на еднаквите можности на жените и мажите во Општина Битола за 2024 година, има за цел да ја промовира и унапреди родовата еднаквост согласно Законот за еднакви можности на жените и мажите („Службен весник на РМ“ бр. 6/2012, 166/2014 и 150/2015) со кој се забранува и казнува секаков вид дискриминација врз основа на пол во јавниот и приватниот сектор во областа на вработувањето и трудот, образованието, социјалната сигурност, културата, спортот, односно во сите сфери на човековото живеење.

Воедно, со Програмата е предвидено организирање на различни активности кои се од големо значење за граѓаните и за Општината со цел да се промовира и унапреди родовата еднаквост, граѓаните да се информираат и едуцираат за своите права и за тоа како да реагираат доколку се дискриминирани по основ на пол и други основи.

Програмата за еднакви можности на Општина Битола за 2024 година е изработена врз основа на Законот за еднакви можности на жените и мажите и во согласност со Стратегијата за родова еднаквост на Општина Битола 2021- 2026.

Општина Битола оваа Програма ќе ја реализира во рамките на своите можности и расположливите средства во Буџетот на Општината за 2024 година за конкретните намени, во соработка со различни здруженија на граѓани и невладини организации кои работат во областа на родовата еднаквост.

Оваа Програма ќе се спроведува во текот на 2024 година.

ЦЕЛИ

Цел на Општината заедно со Комисијата за родова рамноправност е да го промовира принципот за воспоставување еднакви можности на жените и мажите во сите сфери на јавниот, општествениот и приватниот сектор, кој овозможува остварување на нивните права произлезени од законите на Р.С. Македонија. Општината во соработка со Комисијата има за цел да ја инкорпорираат родовата перспектива и еднаквите можности во локалната политика, да ја унапредат состојбата на жените на локално ниво и да ги реализираат стратешките цели на Националниот план за акција за родова рамноправност и на Законот за еднакви можности на жените и мажите.

Основни цели на Програмата за активностите на Општина Битола во рамки на Комисијата за еднакви можности на жените и мажите за 2024 година се:

* промоција на родовата еднаквост како суштинска вредност на општината како локална заедница, (преку спроведување на информативни кампањи и манифестации, информирање на жените за услугите и можностите кои ги нуди Општина Битола и преку редовна публикација на активности и материјали за родова рамноправност), зајакнување на институционалните капацитети на Општина Битола за вклучување на родов пристап во програмирањето и буџетирањето, (преку обуки на КЕМ и општинската администрација), развивање на интерни принципи, норми, постапки и механизми за координирано дејствување
* Подобрување на информираноста за човековите права, механизмите за заштита и родовата рамноправност. Препознавање на дискриминацијата врз основа на пол (во согласност со законските одредби), како и информирање за системите за заштита и казнување на кршењето на тоа право
* зајакнување на свеста на жените и мажите за континуирана грижа и заштита на сопственото здравје. Постои потреба од поголема информираност за подобрување на здравствената заштита, поголема едукација за малигните заболувања на репродуктивните органи, за болестите кои се својствени на современите услови на живеење
* унапредување на заштита од насилство врз жени
* унапредување на механизмите за учество на жените во процесот на носење на одлуки во заедницата со посебен акцент на вклучување на маргинализираните жени
* поттикнување на можностите за економско јакнење на жените преку информирање за правата од работен однос и можностите за економска самостојност преку започнување со сопствен бизнис
* Интегрирање на родовата перспектива при креирање на буџетските политики, согласно со Законот за еднакви можности на жените и мажите и Стратегијата за родово одговорно буџетирање на Владата на Р.Македонија;
* Јакнење на капацитетите на Комисијата за еднакви можности и општинската администрација со цел постигање на повисоко ниво на родова рамноправност во локалната заедница;
* Редовна публикација на активности и материјали за родова рамноправност;
* Да се зголемибројот на жени на одговорни функции /сектори и одделенија/ во општинската администрација така и во, комисиите, правните и надзорните органи во локалните институции
* Да се зголеми довербата на граѓаните во институциите во однос на првенцијата и заштитата од родово базирано насилство
* Родова сензибилизација на сопственици и менаџери на мали и средни претпријатија во Општина Битола за подигнување на свеста кај вработените за родовата еднаквост
* Подготовка на стратешки и оперативни програми, правила и процедури како основа за работа на КЕМ во Општина Битола.
* Вклучени жени во едукативни настани и активности /трибини, едукативни работилници/ за запознавање со заштитните механизми што ги нуди домашното законодавство за превенција и заштита од родово базирано насилство
* Отворање на советувалиште за жртви кои преживеале родово насилство, доделување на финансиски средства за домување на жени жртви во одреден период 6 до 12 месеци.
* Вклучување и информирање за можностите на невработени жени од Општина Битола во програмите и мерките на АВРСМ
* Економско јакнење на жените од Општина Битола со намалување на стапката на невработеност кај жените преку поголемо искористување на правата и можностите што ги нудат надлежните институции (АППРМ)
* Поттикнување на активните урбани заедници во Општина Битола во создавање услови за едукација на жените од маргинализирани групи за нивно активно вклучување во процесите на креирање и имплементирање на локални јавни политики

ФОРМИ И ОБЛИЦИ ЗА РЕАЛИЗАЦИЈА НА АКТИВНОСТИТЕ

• Работилници

• Лобирање и креативни притисоци

• Организирање дебати за определени прашања

• Организирање обуки по определени прашања

• Формирање на коалиции на НВО за организирано дејствување

• Информирање на граѓаните

• Медиумска афирмација

Области на дејствување за реализација на активностите

Општина Битола во соработка со КЕМ изработи Програма за еднакви можности 2024 година во следните области:

**1.Воведување на родов пристап во креирање јавни политики**

* обуки за родова интеграција на вработените и членовите на Советот на општина Битола
* унапредување на механизам за обезбедување родово разделени податоци во програмите и извештаите кои се разгледуваат од Советот
* воведување на механизам за обезбедување родово разделени податоци за внатрешната организација на институциите (особено на локално ниво) и училиштата
* унапредување на механизмите за следење на родово еднакви резултати
* редовно публикување и популаризација на активности и материјали за прашањата од родовата родова еднаквост
* поттикнување на урбани и месните заедници во општина Битола во создавање услови за едукација на жените од маргинализирани групи за нивно активно вклучување во процесите на креирање и имплементирање на локални јавни политики

**2.Зголемување на учеството на жените и мажите во донесувањето на одлуки и пристапот до ресурси во Општина Битола**

* јакнење на жени / мажи идни раководители преку работилници
* ефективно учество во институциите и донесувањето на одлуките
* подготовка и воведување на стратешки и оперативни програми, правила и процедури како основа за работа на КЕМ во општина Битола
* интегрирање на родовата перспектива при креирање на буџетските политики, согласно со Законот за еднакви можности на жените и мажите и Националната стратегијата за родово одговорно буџетирање и Стратегијата за родова еднаквост на општина Битола 2021-2026

**3.Родовата еднаквост и економското јакнење на жената**

* финансиска поддршка за жени претприемнички
* обуки за претприемништво
* дигитализација на микро - бизниси (услуги ) во сопственост на жени
* обуки каде во фокусот ќе бидат можностите за претприемништво и бизнис на руралната жена
* климатските промени и влијаните врз земјоделието / заштита на животната средина
* родова сензибилизација преку обуки на сопственички/ци и менаџерки/и на мали и средни претпријатија во општина Битола за важноста и димензиите на родовата еднаквост

**4.Родова еднаквост во областа образование**

* анализа на причините за помал опфат на девојчиња во некои училишта
* премостување на родовиот јаз во технички науки
* спроведување обука со ученици од средните училишта и педагошко - психолошките служби за зајакнување на капацитетите во однос на препознавање, но и за подигнување на свеста на родово базирано насилство

**5. Родова еднаквост во областа култура**

* промоција на родова рамноправност - одбележување на меѓународниот ден на женските права 8 март
* организирање хибридни култури настани од жени уметнички

**6. Родова еднаквост во областа здравство**

* кампањи и работилници за важноста на репродуктивно здравје
* мамографски прегледи и кампања за нивната важност

**7. Родова еднаквост во областа социјална заштита, семејно и родово базирано насилство и трговија со луѓе**

* родова анализа на корисниците на социјалната помош која се доделува од општината
* подобрување на квалитетот на животот на возрасните мажи и жени
* психосоцијално советувалиште  и групи за поддршка (осаменост, насилство и сл.) - во партнерство со ГО
* едукативни работилници за сите форми на насилството и превенција од трговија со луѓе
* активности, насочени кон подигнување на свеста за основните човекови права, промовирање на женските права и родовата еднаквост, препознавање на дискриминација
* специјализирано советувалиште за поддршка на лица кои преживеале насилство
* домување на жртви на семејно насилство
* анализа на состојба на родово базирано и семејно насилство

**8. Родова еднаквост во областа спорт**

* поддршка на женски клубови/здруженија
* еднократна парична награда за женски спортски клубови и жени и девојчиња со со постигнати индивидуални спортски резултати
* Поддршка на женски училишен спорт

**9. Родова еднаквост во медиумите**

Родовата еднаквост и еднаквите можности во медиумите претставуваат моќна цел, зашто медиумите учествуваат во обликувањето на нашата заедница, преку креирањето јавно мислење со содржините кои и ги презентираат на публиката. Медиумите можат да бидат инструмент за промена во напорот на унапредување на родовата еднаквост, како што и спротивно, можат да продонесат во одржување на постојната состојба, детектирана со фактите: мажите се на позициите на кои се донесуваат одлуките, а жените се исклучени и обессилени. Според некои истражувања, спроведени во Западен Балкан потврдено е присуство на родова нееднаквост и различни видови невидливост на жените. Тоа натаму, ги обликува структурата, политиката, процесите, системите за поддршка и застапеност во секторот на медиумите, што резултира со несоодветно препознавање на конкретните потреби и интереси на жените и мажите. Затоа, потребно е да се отпочне со определен број трансформативни активности за затворање на постојните јазови и унапредување на постојните родови односи - релации, а со надеж дека ќе ја поттикнеме трансформацијата на вкоренетата нееднаквост во еднаквост.

* организирање на кампања за јакнење на самодовербата на жените жртви на семејно насилство за самовработување
* кампања за подеднаква поделба на работата во домот
* кампања за важноста на родовата еднаквост и создавањето еднакви можности за жените и мажите, како можност за подобрување на вкупниот квалитет на животот во заедницата (препознаваме дека еднаквост е важна не само како дел од јавни политики, туку и сама по себе.

**10.Родовата еднаквост во областа на меѓународна и регионална соработка**

- воспоставување меѓуопштинската регионална соработка, размена на искуства и добри практики (соработка на локалните КЕМ во Пелагонискиот плански регион)

- воспоставување меѓународна соработка - конференции, семинари, обуки, курсеви, студиски посети

Стратегијата за родова еднаквост на Општина Битола е насочена кон остварување на визијата Битола да стане место на еднакви можности за мажите и жените во севкупното општествено живеење.

Општина Битола ќе ја влучи родовата перспектива во своите образовни, здравствени, социјални, локално-економски, комунални, и секаков друг вид на програми и услуги преку родово-сензитивно унапредување на постапките за јавни набавки, родово одговорно буџетирање и следење на спроведувањето на програмите и услугите со цел унапредување на родовата еднаквост во општината.

**Вкупен буџет за реализација на оваа програма е 2.200.000,00 ден учество на Општина Битола**

 Програмата влегува во сила сообјавувањето во „Службен гласник на Општината Битола“.

Бр.09-160/9 ПРЕТСЕДАТЕЛ

21.12.2023 год. на Советот на Општината Битола

Б и т о л а Габриела Илиевска

**АКЦИСКИ ПЛАН ЗА РЕАЛИЗАЦИЈА**

**НА ПРОГРАМА ЗА ЕДНАКВИ МОЖНОСТИ НА ОПШТИНА БИТОЛА 2024**

|  |  |
| --- | --- |
|  |  |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Финансиски Ресурси*** | ***Индикатори*** |
| Обука за родова интеграција и креирање граѓански родово одговорен буџет | Сектор за финансииИнтерсекторска група за родово одговорни политики и буџети на ОБUN Women  | Обука за родова интеграција и составување граѓански родово одговорен буџет | Подобрување на механизмот за следење на родово еднакви резултати, преку примена на родово одговорни индикатори | 2024 | Нема финансиски импликации | Родово одговорен граѓански буџет |
| Унапредување на механизам за следење на родово еднакви резултати  | КЕМ, координаторка UN Women | Унапредување на перформанс индикатори и динамика на нивно следење, воведување родова перспектива во формуларите за доделување на помош / средства и известувањеОбука за родово одговорни индикатори | Подобрување на механизмот за следење на родово еднакви резултати прекусистем за следење на успех преку родови индикатори | 2024 | Нема финансиски импликации | Листа на усвоени перформанс -индикаториформулари (родово сензитивни) Одржана работилница,број на учесници на работилницата **разделен по пол** |
| Родово одговорни мерки | Интерсекторска група за родово одговорни политики и буџети на ОБ,КЕМ, координторка UN Women | Пилот родово одговорни мерки (во образование, здравство, социјална заштита, ЛЕР, животна средина, спорт и млади, култура, комунални дејности, урбанизам) | Поголемо учество на жените | 2024 | Нема финансиски импликации | Број на родово одговорни мерки кои се воведени во програми |
| Јакнење на жени / мажи идни раководители преку работилници - UN Women, NDI | КЕМ, Совет, Градоначалник, раководители општина,носители на локални функции | Работилници за подигнување на свеста за родовата еднаквост и родовите перспективи во програмите на општината | Родово одговорни годишни програми | 2024 | Нема финансиски импликации | Број наработилнициБрој на учесници разделен по пол |
| Промоција на родова еднаквост | Интерсекторска група за родово одговорни политики и буџети на ОБКЕМ, НВО | Интернет страна (женска, за женски прашања)  | Унапредена свест за родова еднаквост | 2024 | 120. 000, 00  | Број на објави, посети, следбеници |
| Ефективно учество на во институциите и донесувањето на одлуките  | КЕМ, о.Битола, ГО, УЗ, МЗ | Анализа на податоци за застапеноста на жените на одлучувачки позиции на локално ниво | Зголемување на учеството на жените до донесувањето одлуки и пристапот до ресурси во о.Битола | 2024 |  | Објавена публикација |
| Економско јакнење  | КЕМ, о.Битола, Интерсекторска група, ГО, Деловна заедница, Регионална стопанска комора, Совет на жени претприемнички, Клуб на жени претприемнички  | Јавен повик за поддршка на жени претприемнички | Поддршка на жени претприенички на локално ниво | 2024 |  250.000,00 | Зголемен бројлокални бизниси  водени од жени |
| Економско јакнење | КЕМ, о.Битола, Интерсекторска група, ГО, Деловна заедница, Регионална стопанска комора, Совет на жени претприемнички, Клуб на жени претприемнички | Обуки за претприемништво  | Поддршка на жени -претприемнички на локално ниво | 2024 | Нема финансиски импликации | Зголемен бројлокални бизниси водени од жени |
| Дигитализација на микро - бизниси (услуги ) во сопственост на жени       | КЕМ ГО,  | Ангажирање на лице кое ќе подготви веб - платформа, преку јавен повикПовик до микро бизниси управувани од жени да земат учество во платформа | Создадена платформа за закажување термин (фризер/козметика, достава на зеленчук/овошје, лекови)  | 2024 | 120 000, 00 | Број на бизнисивклучени воплатформата |
| Подигнување на свеста на руралната жена, зајакнување на економската положба на жената во рурални подрачја | КЕМ, о.Битола, Интерсекторска група, ГО, Деловна заедница, Регионална стопанска комора, Совет на жени претприемнички, Клуб на жени претприемнички | Обележување на 15 октомври - светскиот ден на руралната жена  | економско јакнење на руралната жена  | 2024 | **15.000, 00 ден**  | одржан настан,број на присутни  |
| Климатските промени и влијанието врз земјоделието  | КЕММТСП | Обука за мерките за заштита од климатски промени, информации за финансиски средства за истите | Навремено спречување и заштита на земјоделските површини од климатски промени | 2024 | 15..000,00 ден  | Број на реализирани обуки Број на учесници разделен по пол |
| Родова сензибилизација наделовната заедница - мажи и жени | КЕМ, о.Битола, Интерсекторска група, ГО, Деловна заедница, Регионална стопанска комора, Совет на жени претприемнички, Клуб на жени претприемнички | Обука за родовата еднаквост и женското претприемништво | Сензибилизирана деловна заедница, подобри услови за женско претприемништво | 2024 | Нема финансиски импликации | Одржана обука, број на присутни мажи и жени  |
| Поттикнување на вклучување на жените во УЗ и МЗ во општина Битола | КЕМ,о.Битола -Интерсекторска група | Работни средби, обуки | Развивање родово одговорни урбани и месни јавни политики  | 2024 | Нема финансиски импликации | Број одржани средби, изготвени записници, документи, формулари |
| Анализа на помалиот опфат на девојчиња во образованието | КЕМ, ГО | Анкета, анализа | Поттикнување на девојчињата во образованието | 2024 | 150. 000,00 | Спроведена анкета, изработена ипубликувана анализа, со предлог акциски план за подобрување на состојбите |
| Премостување на родовиот јаз во техничките науки | КЕМ, ГО | Студија, презентирање на индивидуални добри примери | Што повеќе број студентки на техничките факултети | 2024 | 50. 000,00 | Изработена студија, публикувана  |
| Обуки за родово базирано насилство кај средношколците | КЕМ, ГО, педагошко – психолошки служби во средните училишта | Обуки со средношколци  | Зголемени капацитети за препознавање на смеејното и родово базираното насилство | 2024 | Проект РИЛОД ЗГ ИМКА | Спроведени обуки, број на учесници разделен по пол |
| Одбележување на 8 март | КЕМ |  | Промоција на родовата еднаквост | 2024 | 30. 000,00 | Настан, извештаи медиуми |
| Ликовна изложба - жената во фокусот | КЕМ | Изложени ликовни дела | Промоција на родовата еднаквост во културата преку конкретен настан  | 2024 | Нема финансиски импликации | Настан, извештаи медиуми |
| Кампањи и работилници за важноста на репродуктивното здравје  | КЕМ, ГО | Кампања, работилница | Интернет кампања, работилница | 2024 | **30.000,00** | спроведена интернет кампања, одржана работилница, број на опфатени учесници со работилницата |
| Мамографски прегледи и нивната важност | КЕМ, Клиничка болница Битола | Мамографски прегледи  | Интернет кампања | 2024 | Нема финансиски импликации | спроведена интернет кампања, број на реализирани мамографски прегледи |
| Подобрување на квалитетот на животот на возрасните жени и мажи | КЕМ, ЦрвенКрст, ГО | акции во согласност со потребите на корисниците | Спроведени активности | 2024 | Програма социјала | Број и вид реализирани активности, број на опфатени корисници |
|  |  |  |
| Регионален советодавен центар за жртви на семејно и родово базирано насилство | КЕМ, Национална мрежа, ГО | Зголемен пристап до специјализирани услуги на жртвите на семејно и родово базирано насилство  | Психосоцијална, поддршка, правна помош, совети за економско јакнење | 2024 | 1 000 000,00 | број на опфатени корисници |
| Домување за жртви на семејно насилство | Општина Битола | Помош и поддршка при домување во услови на изнајмен дом за жртви на семејно насилство кои ја напуштиле насилната средина | Финансиска поддршка од 5000 денари месечно за лица жртви на семејно насилство наменета за покривање на трошоци на закупнина на живеалиште (стан, соба, итн.) во период до 12 месеци.Наменета за жртви на семејно насилство кои ја напуштиле насилната средина. - го пријавиле насилството во центарот за социјална работа;- немаат живеалиште на свое име во кое имаат услов и можност да престојуваат и не можат да обезбедат живеалиште поради невработеност или ниски примања или;- не можат да обезбедат домување кај примарното или поширокото семејство; - не се во ризик од идно насилство и/или,- биле сметени во шелтер центар (засолниште) и по напуштање на шелтерот не можат да обезбедат сопствено живеалиште;  | 2024 | 250,000.00 |  Број на лица кои користат фин поддршка за домување, доставени договори за закуп на живеалиште  |
| Поддршка на женски клубови/ здруженија кои се натреваруваат во највисоките првенствени лиги од колективните спортови  | КЕМСовет на ОБГрадоначалник | Идентификација на клубовитеДонесување на одлука за висина на парична помош и форма (учество на натпревари и/или тековни трошоци) | Промоција на женскиот спорт, намалување народови стереотипи | 2024 | Програма за спорт и млади  | Број на клубови кои добиле поддршка |
| Поддршка на женски училишен спорт  | КЕМСовет на ОБГрадоначални | Општина Битола ќе продолжи да ги финансира општинските Училишни Лиги кои се формираат со единствена цел за масовност и поголема застапеност на ученици во лигите кои предходно не се занимавале активно со спорт и со посебен акцент за вклучување на женски ученици од пониските одделенија и класови.  | сновна цел е да се унапреди женскиот училишниот спорт со зголемување на бројот на жени ученици во спортските активности и системот на натпревари. | 2024 | 200.000,00 ден | Број на девојчиња/ ученички кои добиле поддршка |
| Еднократна парична награда за постигнати индивидуални спортски резултати на жени и девојчиња | КЕМСовет на ОБГрадоначалник | Идентификација на индивидуалните резултати,Донесување на одлука за висина на парична помош и форма (учество на натпревари и/или тековни трошоци) | Промоција на женскиот спорт, намалување народови стереотипи | 2024 | Програма за спорт и млади  | Број жени и девојчиња кои добиле поддршка |
| Медиумска акција за важноста на родовата еднаквост и создавањето еднакви можности за жените и мажите | КЕМ, медиуми, новинари | Кампања за јакнење на самодовербата на жените жртви на семејно насилство за самовработување кампања за подеднаква поделба на работата во домот  кампања за важноста на родовата еднаквост и создавањето еднакви можности за жените и мажите, како можност за подобрување на вкупниот квалитет на животот во заедницата  | Искреиран медиумски родово одговорен јазик (работа врз менторски принцип) | 2024 |  | Родово одговорни медиуми, актуелно прашањето на родовата еднаквост во медиумите |
| Воспоставување меѓуопштинска регионална соработка, размена на искуста и добри практики | КЕМ општина Битола и КЕМ на општините во регионот | Вмрежување, соработка, работилници  | Унапредување на работата на КЕМ во општините во Пелагонискиот плански регион, а со тоа и на условите за унапредување на родовата еднаквост во регионот | 2024 | Нема финансиски импликации | Потпишани меморандуми, одржани работни средби, работилници |
| Воспоставување меѓународна соработка | КЕМ општина Битола, UN Women, NDI, UNDP, Meѓунарондни фондации и организации | Конференции, семинари, обуки, студиски престои | Разменети искуства и добри практики | 2024 | Нема финансиски импликации | Потпишани меморандуми, одржани работни средби, работилници, реализирани студиски посети, применети добри практики |

|  |  |  |  |  |  |
| --- | --- | --- | --- | --- | --- |
| **Реден број** |  | **Датум на реализација** |  **Институција** | **ставка** | **|Износ (Денари)|** |
| 1. | реализација на проекти за ЕМ / советовалиште за ЖСМ | 2024 | ЗГ  | 463110 | 1.500.000 ден.  |
| 2 | Поддршка на женско претприемништво | 2024 | Физички лица | 464990 | 250.000 ден |
| 3 | Домување жртви семејно | 2024 | Физички лица | 464990 | 250.000 ден. |
| 4. | Женски училишен спорт | 2024 | ЗГ | 463110 | 200.000 ден |
|  | Вкупно: |  |  |  | 2.200.000 ден |